**Naziv obveznika: CENTAR ZA KULTURU ČAZMA**

**Adresa sjedišta obveznika: Trg Čazmanskog kaptola 13, Čazma**

**Šifra županije: 7**

**Šifra općine/grada: 63**

**Broj RKP-a: 42161**

**MB: 00136328**

**OIB:** 77577225503

**Razina: 21**

**Razdjel: 0**

**Šifra djelatnosti: 9102 Djelatnost muzeja**

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2024. GODINU**

razdoblje 01.01.2024. – 30.06.2024.

Obveza izrade polugodišnje i godišnjeg izvještaja o izvršenju financijskog plana proračunskih korisnika propisana je čl. 81 Zakona o proračunu NN br. 144/2021 te Pravilnikom o polugodišnjem i godišnjem izvještaju o izvršenju proračuna i financijskog plana NN br. 85/2023.

Slijedom gore navedenog Izvještaj o izvršenju financijskog plana Centra za kulturu Čazma (u daljnjem tekstu: Centar) sastoji se od:

* Opći dio:

 Sažetak A. Računa prihoda i rashoda i B. Računa financiranja

 Račun prihoda i rashoda

*- Prihodi i rashodi prema ekonomskoj klasifikaciji i izvorima financiranja*

*- Rashodi prema funkcijskoj klasifikaciji*

 Račun financiranja

*- Izvještaj računa financiranja prema ekonomskoj klasifikaciji,*

*- Izvještaj računa financiranja prema izvorima financiranja*

* Posebni dio

Izvršenje rashoda i izdataka prema programskoj i ekonomskoj klasifikaciji te izvorima financiranja

* Obrazloženje

OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA

Sažetak A. Računa prihoda i rashoda i B. Računa financiranja

Sažetak A. Računa prihoda i rashoda i B. Računa financiranja daje prikaz ukupnih prihoda i primitaka, te rashoda i izdataka na razini razreda ekonomske klasifikacije, kao i višak/manjak prihoda.

U ovom izvještajnom razdoblju evidentiran je višak prihoda od 2.726,83 eura koji se sastoji od viška vlastitih prihoda (389,39 eura), prihoda iz nadležnog proračuna ( 637,44 eura) te prihoda iz drugih proračuna koji nisu nadležni (1.700,00 eura). Višak prihoda iz nadležnog proračuna proizlazi iz uplate financijskih sredstava u siječnju za troškove koji su evidentirani u prosincu 2023. godine.

Preneseni manjak prihoda iz prethodne godine iznosi 4.412,66 eura što je metodološki manjak iz nadležnog proračuna koji je podmiren u siječnju 2024. godine.

Grafikon 1. Sažetak prihoda i rashoda

Prihodi u ovom izvještajnom razdoblju ostvareni su 12,77% financijskog plana i značajno su smanjeni u odnosu na prethodnu godinu. Razlog smanjenja je prihod ostvaren prethodne godine koji se odnosio na bespovratna sredstva Fonda solidarnosti EU za obnovu objekata baštine oštećenih u potresu 2020. godine.

Evidentirani rashodi u ovom izvještajnom razdoblju ostvareni su 12,34% financijskog plana i smanjeni su u odnosu na prethodnu godinu sukladno ostvarenim prihodima.

1. Račun prihoda i rashoda

*Izvještaj o prihodima i rashodima prema ekonomskoj klasifikaciji*

Grafikon 2. Prihodi prema ekonomskoj klasifikaciji

Iz Grafikona 2 vidljivo je da su najznačajniji prihodi ostvareni po ekonomskoj klasifikaciji 67, odnosno prihodi iz nadležnog proračuna za financiranje rashoda poslovanja. Isti se odnosi na prihode iz Grada Čazme dospjele prema mjesečnim zahtjevima proračunskog korisnika za materijalne i financijske rashode, rashode za zaposlene te rashode za nabavu nefinancijske imovine. U odnosu na prethodno razdoblje nema značajnijih promjena u ostvarenim prihodima navedene ekonomske klasifikacije.

Ekonomska klasifikacija 636 prikazuje prihode od Bjelovarsko-bilogorske županije te Ministarstva kulture i medija Republike Hrvatske koji se nisu značajnije povećali u odnosu na prethodno razdoblje a namijenjeni su za realizaciju sljedećih programa:

* Program muzejske djelatnosti „Cjelogodišnji izložbeni program Gradskog muzeja Čazma“
* Program muzejske djelatnosti: „Konzervatorsko-restauratorski radovi na predmetima GMČ
* Program obnove Moslavačke tradicijske kuće u Gornjem Mikloušu

Vidljive su značajne promjene u iznosima na računu 638, odnosno u ovom izvještajnom razdoblju nema realizacije po istom računu dok je prethodne godine ostvareno 248.448,54 eura prihoda. Navedeni prihod ostvaren prethodne godine odnosio se na bespovratna sredstva Fonda solidarnosti EU za obnovu objekata baštine oštećenih u potresu 2020. godine.

Prihod od prodaje proizvoda i robe te pruženih usluga na računu 661 od 265,00 eura podrazumijeva prihod od prodaje monografije Aleksandra Marksa te prihod od pružanja usluga stručnog vođenja kustosa. U odnosu na prethodnu godinu nema značajnijih promjena u iznosima.

Kapitalne donacije na računu 663 vidljivo su smanjene u odnosu na prethodno razdoblje budući da Centar za kulturu Čazma prihode po istom računu ostvaruje kroz donacije muzejskih izložaka za zbirke a od strane fizičkih osoba i neprofitnih organizacija.

Ostali prihodi evidentirani na računu 64 i 65 čine manji dio ukupnih prihoda Centra a odnose se na prihode od prodaje ulaznica te iznajmljivanja opreme i prostora za održavanje predstava. U odnosu na prethodnu godinu navedeni prihodi povećani su 100,83%.

Grafikon 3. Rashodi prema ekonomskoj klasifikaciji

U strukturi ukupno ostvarenih rashoda i izdataka zabilježeno je povećanje rashoda za zaposlene, materijalnih i financijskih rashoda te smanjenje rashoda za nabavu nefinancijske imovine. Rashodi za zaposlene na računu iskazani su u većem iznosu nego prethodne godine radi izmjene koeficijenata postojećih radnih mjesta zaposlenih u Centru za kulturu. Materijalni rashodi povećani su većim dijelom zbog provedbe programa obnove Moslavačke tradicijske kuće u Gornjem Mikloušu a financijski rashodi povećani su sukladno mjesečnim računima banke za usluge platnog prometa.

Rashodi za nefinancijsku imovinu smanjeni su u ovom izvještajnom razdoblju budući da je prethodne godine provedeno dodatno ulaganje u zgradu muzeja kroz bespovratna sredstva Fonda solidarnosti EU za obnovu objekata baštine oštećenih u potresu 2020. godine. U ovom izvještajnom razdoblju iznos na računu 4 podrazumijeva nabavu klima uređaja i printera te knjiga i izložaka za muzejske zbirke.

*Izvještaj o prihodima i rashodima prema izvorima financiranja*

Grafikon 4. Prihodi prema izvoru financiranja

Grafikon 4 prikazuje ukupne prihode po izvorima financiranja iz kojeg je vidljivo da Centar u ovom izvještajnom razdoblju najviše prihoda ostvaruje iz izvora 1.1 Opći prihodi i primici dok je prethodne godine najznačajniji dio prihoda ostvaren kroz izvor 5.2 Pomoći iz EU. Kao što je već navedeno prihodi iz izvora 5.2 smanjeni su zbog ostvarenih bespovratnih sredstava Fonda solidarnosti EU prethodne godine.

Vlastiti prihodi porasli su u odnosu na izvršenje prethodne godine za 92,47% i ostvareni su 79,84% planiranih prihoda. Do povećanja vlastitih prihoda dolazi zbog veće prodaje ulaznica i češćeg iznajmljivanja opreme i prostora za održavanje predstava.

Prihodi izvora 5.1 Pomoći povećani su za 4,99% a ostvareni su kroz ugovore s Bjelovarsko-bilogorskom županijom te Ministarstvom kulture i medija Republike Hrvatske namijenjeni realizaciji programa.

Prihodi od donacija smanjeni su u odnosu na prethodno razdoblje te su ostvareni 19,70% financijskog plana. Iznosi svake godine variraju budući da se ostvaruju kroz donacije muzejskih izložaka za zbirke a od strane fizičkih osoba i neprofitnih organizacija.

Grafikon 5. Rashodi prema izvorima financiranja

Grafikon 5 prikazuje rashode po izvorima financiranja koji su razmjerno raspoređeni sukladno ostvarenim prihodima iz istih izvora. Razlike u odnosu na prethodno razdoblje objašnjene su kroz Grafikon 4 Prihodi po izvorima financiranja, budući da se prihodi i rashodi vežu po izvorima iste kategorije.

Račun financiranja

Centar u izvještajnom razdoblju nije ostvario prihode od financijske imovine i zaduživanja kao i izdatke za financijsku imovinu i otplate zajmova.

*Izvještaj o rashodima prema funkcijskoj klasifikaciji*

Rashode prema funkcijskoj klasifikaciji čini 082 Služba kulture. U izvještajnom razdoblju rashodi iznose 89.231,91 euro te su smanjeni u odnosu na prethodnu godinu a ostvareni 12,34% Financijskog plana za 2024.

*Izvještaj o zaduživanju na domaćem i stranom tržištu novca i kapitala*

Centar se u izvještajnom razdoblju nije zaduživao na domaćem i stranom tržištu novca i kapitala.

 M.P. Ravnatelj:

 Maja Cepetić Rogić, dr.sc.